### Какви са възможните неизправности?



Полуоските за повечето модели автомобили са надеждни детайли, които рядко излизат от строя. Това до голяма степен е вярно за автомобилите, 
работещи в градски условия, но и при тях са възможни проблеми.


* Неизправност в лагерите на полуоските:
	+ Най-често причината е износването на **семеринг на полуоска**. При движение на автомобила, трансмисионното масло се 
	загрява и изтича в лагерите, през износеното уплътнение. Попаднало в лагерите, маслото отмива [гресите](/Gresi-i-smazvashti-produkti-Masla-dobavki-i-technosti_t418.html "греси и смазващи продукти")
	 и увеличава триенето, което ги разрушава.
	+ Лагерите се чупят и при износване на застопоряващия пръстен на вала на полуоската.
	+ Възможно е блокиране на лагер и при попадане на твърди частици или замърсявания от пътя.
* Разбиване на щлиците на полуоските - при продължителна експлоатация е възможно разхлабване на [окачване полуоска - гайки и болтове](/okachvane-poluoska-gaiki-i-boltove_tb742/ "окачване полуоска-гайки и болтове") . Това води до разбиване на шлиците.
* **Счупена полуоска** - счупване на вала на полуоската се случва сравнително рядко. Най-често се чупи по средата, но е възможно и при 
шлиците или лагера.
* Скъсване на **маншон** на **каре** на полуоска. Това довежда до навлизане на прах, пясък и вода в карето и го разрушава.


Неизправностите при полуоските могат да възникнат аварийно, при случайни обстоятелства или след дълго небрежно експлоатиране на автомобила. А също така
от лошо извършени ремонтни дейности или некачествени резервни части.


